[{"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000005", "text": "HomeAwdur y MisMeleri Wyn James"}, {"text_idx": "#000007", "text": "Nofel ddirgelwch gyffrous i\u2019r arddegau cynnar (12-15 oed) yw Cors Caron sy\u2019n cyfuno awyrgylch arallfydol a stori ddramatig, yn symud rhwng dau fyd. Mae\u2019n stori hudolus am chwilio, am berthyn ac am ein newid agwedd at yr amgylchedd."}, {"text_idx": "#000009", "text": "Dyma ni\u2019n holi Meleri yn ddiweddar am ei llyfr newydd..."}, {"text_idx": "#000010", "text": "Dywedwch ychydig am Cors Caron, eich llyfr newydd i bobol ifanc..."}, {"text_idx": "#000011", "text": "Stori ddirgelwch yw hi sydd wedi ei hysbrydoli gan y gors hudol yn Nhregaron. Mae Caron, y prif gymeriad 15 oed, yn ferch gref sy\u2019n llawn bywyd. Mae hi wedi gorfod bod yn egni\u0308ol oherwydd ei sefyllfa hi. Ar o\u0302l i Caron fynd ar goll ar y gors mae mwy nag un cyfrinach o\u2019r gorffennol yn dod i\u2019r wyneb. Mae\u2019r llyfr hefyd yn stori am natur a\u2019r newid yn ein hagwedd ni at y gors ac at fyd natur yn gyffredinol. Mae\u2019n stori gyffrous a gobeithio y bydd darllenwyr yn ysu i ddarllen ymlaen i weld beth sy\u2019n digwydd nesaf."}, {"text_idx": "#000012", "text": "Oedd unrhyw heriau arbennig wrth baratoi\u2019r llyfr?"}, {"text_idx": "#000013", "text": "Rwy wedi mwynhau ymgolli ym myd y gors. Fe wnes i ymchwil i ddod i nabod y lle, y bywyd gwyllt a\u2019r pethau sy\u2019n ei wneud mor arbennig. Fe fuais i yno sawl gwaith er mwyn ceisio dod i\u2019w nabod a theimlo ei natur unigryw. Ond mae elfennau o gors y nofel sydd yn ddychmyg pur hefyd."}, {"text_idx": "#000014", "text": "Beth wnaeth eich ysbrydoli i ddechrau ysgrifennu?"}, {"text_idx": "#000016", "text": "O ble ydych chi\u2019n cael eich ysbrydoliaeth?"}, {"text_idx": "#000018", "text": "Pe bai\u2019n rhaid i chi ddisgrifio eich hun mewn tri gair yn unig, beth fyddai\u2019r rheini?"}, {"text_idx": "#000019", "text": "Pa lyfrau ysbrydolodd chi fel darllenwr ifanc?"}, {"text_idx": "#000020", "text": "Mae cymaint ohonyn nhw! Ro\u2019n i\u2019n ddwl am geffylau \u2013 mae hynny\u2019n wir o hyd! Rwy\u2019n cofio darllen llyfrau Emily Huws am geffylau. Ro\u2019n i\u2019n chwilio am antur ac wrth fy modd gydag anturiaethau T Llew Jones a chyfres y Llewod, Dafydd Parri. Yn fy arddegau ces fy ysbrydoli gan Yma o Hyd, Angharad Tomos a\u2019i hanes hi mewn carchar i fenywod a Cyn Ddaw\u2019r Gaeaf, Meg Elis am Ymgyrch Comin Greenham. Fe wnaeth pethau newid i fenywod yn ystod fy arddegau, ro\u2019n i\u2019n ymwybodol o hynny ac rwy wastad wedi ymladd dros hawliau menywod yn fy ffordd fy hun."}, {"text_idx": "#000021", "text": "Pa lyfr sydd ar eich bwrdd wrth ochr y gwely ar hyn o bryd?"}, {"text_idx": "#000023", "text": "Pa brofiadau o lyfrgelloedd sydd wedi dylanwadu arnoch drwy eich bywyd?"}, {"text_idx": "#000024", "text": "Galla i gofio fan y llyfrgell deithiol yn parcio tu allan i\u2019r ty ym mhentre Beulah, Ceredigion a chyffro cael mynd i mewn i ddewis llyfr newydd i\u2019w ddarllen. Dwi ddim yn amau i hynny drawsnewid fy mywyd i. Pan oedd fy mhlant innau yn fach fe fydden ni\u2019n mynd i lyfrgell y dre yn Aberystwyth un pnawn yr wythnos i ddewis llyfr yr un ac i fwynhau\u2019r awyrgylch \u2013 ymgolli ym myd y llyfrau lliwgar, gwrando ar stori a thynnu llun wrth y bwrdd bach."}, {"text_idx": "#000026", "text": "Oes gennych chi unrhyw awgrymiadau er mwyn annog plant a phobl ifanc i ddarllen mwy er pleser?"}, {"text_idx": "#000027", "text": "Darllenwch gyda nhw a gadewch iddyn nhw eich gweld chi yn ddarllen. Anogwch nhw i ddilyn eu diddordeb o ran yr hyn ry\u2019ch chi\u2019n ei ddarllen. Fydden i\u2019n annog plant i feddwl, beth rydych chi\u2019n fwynhau, beth yw\u2019ch breuddwydion... alla i eich sicrhau hi y bydd yna gannoedd o lyfrau am y pethau hynny! Os nad yw llyfr yn eich difyrru chi, gadwch e i fod a dewiswch rhywbeth arall."}, {"text_idx": "#000028", "text": "A oes gennych unrhyw gynlluniau ar gyfer teitlau pellach?"}, {"text_idx": "#000029", "text": "O, oes! Mae gen i gynlluniau o hyd. Rwy\u2019n sgrifennu mwy o anturiaethau Nel fach ddireidus ar gyfer llyfr sydd yn cael ei gyhoeddi yn yr haf o\u2019r enw Na, Nel! Yn Achub y Byd! Mae\u2019n cyd-fynd a\u0302 sioe deuluol fydd ar lwyfan Pafiliwn yr Eisteddfod Genedlaethol ar y pnawn dydd Mawrth. Rwy hefyd yn sgrifennu nofel ddirgelwch i oedolion ar hyn o bryd am deulu sy\u2019n cael eu caethiwo gan y tywydd ar ynys Enlli."}]